A MATARKA akadálymentesítése és címkézése

A MATARKA szolgáltatás 2002 óta létezik és 2010 óta évi 100.000 feletti keresést regisztrálnak a statisztikák. Ma már elvárás - a kormányzati oldalak esetében ez kötelező is - a sokak által használt honlapok esetében, hogy akadálymentesek legyenek. Az előadásban röviden bemutatásra kerülnek az akadálymentesítésnél figyelembe veendő irányelvek (WCAG 2.0), majd ismertetem azt, hogy a MATARKA esetében milyen változtatásokra volt szükség. A MATARKA másik ez évi fejlesztése a címkézés. Különösen társadalomtudományi cikkek esetében fordul elő, hogy a cikk címéből egyáltalán nem lehet annak tartalmára következtetni, ezért lehetővé tesszük a cikkek címkézését mind a feldolgozó könyvtárosok, mind a felhasználók számára, hogy a későbbi felhasználóknak segítsünk.

Mindkét fejlesztést az Internet Szolgáltatók Tanácsa támogatja.